stanford-oval/wikipedia huggingface dataset:
תפעול רכבות ברכבת ישראל
תחזוקה > מוסכים קיימים

רכבת ישראל מפעילה חמישה מוסכים גדולים:
בחיפה (בסמוך לתחנת הרכבת חיפה מזרח)
במפרץ חיפה ("סדנאות הקישון", מצפון לתחנת חוצות המפרץ)
בלוד (בסמוך לתחנת הרכבת לוד)
בסמוך לתחנת הרכבת אשקלון הוקם על ידי חברת סימנס מוסך קרונועים חשמליים חדיש, בנייתו הסתיימה בשנת 2022.
במתחם תחנת הרכבת באר שבע צפון - מתחם תחזוקה ותפעול של רכבת ישראל בבאר שבע.
בדימונה (בסמוך לתחנת הרכבת דימונה).
תחזוקה > מוסכים עתידים

בכפר ויתקין - תוכנית להקמת מתחם תחזוקה ומוסך לרכבות חשמליות
רג"מ - תוכנית דיור תחזוקה ותפעול רכבות  אשר יספק מענה למחסור החמור הארצי בשטחי דיור ותחזוקה, הפרויקט יוקם באזור בין רמלה, לוד וגזר
במוסכים נעשים כל הטיפולים הדרושים להשמשת הציוד הנייד של רכבת ישראל, ובכלל זה קטרים, קרונות וקרונועים. המוסך בדימונה מטפל בעיקר בציוד המשמש רכבות משא.
מפגשי כביש-מסילה

מפגשי כביש מסילה הם מעברים של כלי רכב, הולכי רגל או של שניהם באופן ישיר עם מסילת הרכבת. 
במפגשים הללו מתרחשות לעיתים תאונות (המפורסמת שבהם היא אסון הבונים) ולכן רכבת ישראל פועלת לביטול והחלפתם בהפרדה מפלסית באמצעות גשר או מנהרה.
מתחם התחזוקה והתפעול בלוד, נובמבר 2020
מתחם התחזוקה והתפעול בכפר ויתקין, מאי 2021
מבנה שו"ב משמר איילון על הקו תל אביב - ירושלים מערבית לגשר מס' 6 ליד שעלבים
מתחם הדיור של רכבת ישראל בבאר שבע צפון, מרץ 2020
רכבות נוסעים במתחם הדיור של רכבת ישראל בבאר שבע צפון, מרץ 2020
מבנה שו"ב ליד תחנת הרכבת ראש העין דרום
מבנה שו"ב ליד מושב אלישמע ושדי חמד
שנות ה-60 של המאה ה-18

משמאל למעלה, עם כיוון השעון: מגלה הארצות האנגלי ג'יימס קוק החל את מסעו הראשון מסביב לעולם, והמשלחת של קוק הפכו לאירופאים הראשונים שהצליחו להגיע לחוף המזרחי של אוסטרליה; הניצחון של חברת הודו המזרחית הבריטית בקרב בוקסאר(אנ') והסכם אללהאבאד(אנ') שבא בעקבות כך סימן את ההתחלה של המעורבות הפוליטית והחוקתית של חברת הודו המזרחית הבריטית ותחילת השלטון הבריטי בהודו; העבדים באוניית המשא ההולנדית "מירמין"(אנ') מצליחים להשתלט על האונייה בעקבות מרד העבדים במירמין(אנ'); ג'ורג' השלישי מוכתר למלך הממלכה המאוחדת; הממציא הצרפתי ניקולא-ג'וזף קונוט(אנ') בנה את כלי הרכב היבשתי המכני הראשונה בעל הנעה עצמית, אשר הייתה למעשה המכונית הראשונה בעולם; הפרלמנט הבריטי מחוקק את חוק הבולים של 1765 אשר חייב את 13 המושבות הבריטיות באמריקה הצפונית. נהוג לראות בחוק הבולים כאחד הזרזים לפרוץ המהפכה האמריקאית; משפחת מוצרט וילדיהם ערכו הופעות ברחבי אירופה בין השנים 1763 עד 1766. וולפגנג אמדאוס מוצרט ימשיך לערוך הופעות נוספות ברחבי אירופה בשש השנים הבאות, עד שהוא יועסק כמוזיקאי של הארכיבישוף מזלצבורג; החתימה על חוזה פריז סיימה רשמית את מלחמת שבע השנים והוביל לתחילתו של עידן המאופיין בדומיננטיות בריטית מעבר לגבולות אירופה.
שנות ה-60 של המאה ה-18 היו העשור השביעי של המאה ה-18, החלו ב-1 בינואר 1760 והסתיימו ב-31 בדצמבר 1769.
אירועים בולטים בעולם > מלחמה ופוליטיקה > מלחמות

מלחמת שבע השנים (1756–1763) - קונפליקט גלובלי ממושך במסגרתו נלחמו כל המדינות הבולטות באירופה באותה העת. הלחימה נערכה ב-5 יבשות שונות, והיה בעל השפעה על אירופה, על אמריקה, מערב אפריקה, הודו והפיליפינים. הסכסוך חילק את אירופה לשתי קואליציות - את הצד האחד הובילה ממלכת בריטניה הגדולה (קואליציה אשר כללה את ממלכת פרוסיה, ממלכת פורטוגל, ומדינות גרמניות קטנות יותר), בעוד שהצד השני כלל את ממלכת צרפת, האימפריה הרומית הקדושה, האימפריה הרוסית, ממלכת ספרד, שוודיה והאימפריה המוגולית. המלחמה הסתיימה בניצחון הקואליציה האנגלו-פרוסית, בהפיכתה של בריטניה לאחת מהמעצמות הבולטות בעולם, והביאו לסיום את עליונותה של צרפת באירופה ובכך שינתה את מאזן הכוחות באירופה.
המלחמה העות'מאנית-רוסית (1768–1774) - מלחמה בה אזור דרום אוקראינה, אזור צפון הקווקז, ואזור קרים עברו לשליטת האימפריה הרוסית.
מלחמת הצרפתים והאינדיאנים (1754 - 1763) - המלחמה הקולוניאלית הרביעית בין ממלכות צרפת ובריטניה. המלחמה הסתיימה בכיבוש בריטי של כל שטחי צרפת החדשה מזרחית לנהר המיסיסיפי, וכן של פלורידה הספרדית. כדי לפצות את בעלת בריתה, ספרד, על אובדנה של פלורידה, ויתרה צרפת על שליטתה בלואיזיאנה הצרפתית בשטח שממערב למיסיסיפי. מלחמה זו שמה קץ לנוכחות הצרפתית באמריקה הצפונית.
1763: מלחמת פונטיאק (אנ') – לאחר השתלטות בריטניה על הקולוניה האמריקאית צרפת החדשה, הבריטים לא מייטיבים לשמר את הקשרים התרבותיים שטיפחו הצרפתים, ונוצרים במהרה חיכוכים עם השבטים בטריטוריה החדשה. קואליציה של עמים ילידים מתאחדת נגד הבריטים ומבצעת מולם מספר מתקפות מוצלחות שמשנות את יחסי הכוחות בשטח. בתגובה הבריטים מכריזים לבסוף על "ההכרזה המלכותית" המכירה בזכויות העמים הילידים על אדמותיהם.
המלחמה הבורמזית–סיאמית (אנ') – לאחר חילופי שלטונות בשתי הממלכות, פולשים הבורמזים לסיאם וכובשים חלקים משטחם.
אירועים בולטים בעולם > מלחמה ופוליטיקה > אירועים פוליטיים משמעותיים

25 באוקטובר 1760 – ג'ורג' השלישי הופך למלך בריטניה.
17 ביולי 1762 – יקטרינה השנייה הופכת לצארינה של האימפריה הרוסית לאחר שפטר השלישי נרצח בהוראתה.
1765: החלת שלטון רשמי בריטי בבנגל – לאחר ניצחונם של הבריטים בקרב פלסי במלחמת שבע השנים בעשור הקודם, החלו להדק את שליטתם דה פקטו על השלטון המקומי של סובהת בנגל (אנ'). בשנת 1765 החליטה חברת הודו המזרחית הבריטית להחיל רשמית את השלטון הבריטי על בנגל, שהפכה לטריטוריה הבריטית הגדולה ביותר של בריטניה באסיה, ולמנות שליטים מקומיים מטעמם. סוגיית החלת החוק הבריטי על טריטוריה זרה ביזמת חברה מסחרית יצרה תקדים פוליטי, שבריטניה הסדירה בשנים שלאחר מכן בשורה של פסיקות משפטיות. בהמשך העשור חיזקה בריטניה את שליטתה על אזורים נוספים בהודו.
23 בפברואר 1766 – מותו של סטניסלאב לשצ'ינסקי גורם להעברת אזור לורן לידי צרפת, כפי שהוסכם במסגרת אמנת וינה.
2 באפריל 1767 – קרלוס השלישי, מלך ספרד חותם על צו מלכותי לגירוש מסדר הישועים מהאימפריה הספרדית.
8 באפריל 1767 – ממלכת איוטהאיה נכנעת לבורמזים.
אירועים בולטים בעולם > מלחמה ופוליטיקה > קולוניאליזם ואימפריאליזם

10 בפברואר 1763 – בריטניה, צרפת וספרד חותמות על חוזה פריז, במסגרתו, בין היתר, מועברים רוב השטחים בצפון אמריקה לשליטה בריטית.
1769 - צרפת מספחת את קורסיקה.
אירועים בולטים בעולם > כלכלה

פרק זה לוקה בחסר. אנא תרמו לוויקיפדיה ו.
1768 - שביתת העובדים הראשונה באמריקה הצפונית, במחאה על הפחתת שכר החייטים.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
טבע ואיכות הסביבה

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
1763 - החברה המלכותית מפרסמת דו"ח לאחר 5 שנים של ניסויים בבחינת השפעת אבקה של קליפת ערבה מיובשת על הורדת חום. הניסוי נחשב לאבן דרך מוקדמת בתולדות חקר ופיתוח התרופות לטיפול בבעיות נפוצות יחסית.
1764 - ג'יימס הארגריבס פיתח את גלגל הטוויה בשם "גלגל ג'יני" (אנ') שמשמש למיכון ואריגה מהירה של כותנה.
18 ביוני 1767 – סמואל וואליס, ימאי אנגלי, הוא האירופאי הראשון שמגיע לאי טהיטי.
תרבות פופולרית

פרק זה לוקה בחסר. אנא תרמו לוויקיפדיה ו.
1762 – מתפרסם ספרו של ז'אן ז'אק רוסו, "האמנה החברתית", שמסייע לעצב תפיסות שבהמשך יהפכו לחלק ממבנה המערכת הדמוקרטית המודרנית.
6 בדצמבר 1768 – יוצאת המהדורה הראשונה של "אנציקלופדיה בריטניקה".
מסעותיו הראשונים של וולפגנג אמדאוס מוצרט באירופה, עוד כ"ילד פלא" וכנער.
אישים בולטים > מנהיגי עולם בולטים

הקיסר צ'יאנלונג (סין)
המלך פרדריק החמישי (דנמרק ונורווגיה)
המלך כריסטיאן השביעי (דנמרק ונורווגיה)
המלך לואי ה-15 (צרפת)
המלך אוגוסטוס השלישי (פולין)
המלך חוסה הראשון (פורטוגל)
המלך פרדריק השני (פרוסיה)
מריה תרזה, מלכת בוהמיה והונגריה
הצאר פטר השלישי (רוסיה)
הצארינה קתרין השנייה (רוסיה)
המלך קרלוס השלישי (ספרד)
המלך אדולף פרדריק (שוודיה)
הסולטאן מוסטפא השלישי (האימפריה העות'מאנית)
המלך ג'ורג' השלישי (בריטניה)
הערות שוליים

↑  Royal Proclamation of 1763, The Canadian Encyclopedia
↑  Pontiac's War, The Canadian Encyclopedia
1 2 3  Interactive World History Atlas since 3000 BC, Geacron
↑  Sajal Nag, Burmese invasion
↑  M.B. Hooker, THE EAST INDIA COMPANY AND THE CROWN 1773-1858
↑  Treaty-of-Masulipatam, אנציקלופדיה בריטניקה
↑  Women's suffrage, ballotpedia
↑  Labor Movement, ערוץ ההיסטוריה
↑  A history of aspirin, The Pharmaceutical Journal
↑   ישראל. משרד החינוך, התרבות והספורט, אמנה חברתית, באתר הספרייה הווירטואלית של מטח
| עשורים במאה ה-18 |
| --- | --- | --- |
|  | << • 1700–1709 • 1710–1719 • 1720–1729 • 1730–1739 • 1740–1749 • 1750–1759 • 1760–1769 • 1770–1779 • 1780–1789 • 1790–1799 • >> |  |
| --- | --- |
בקרת זהויות :  KulturNav: d358e015-7dd1-4b66-bf86-93b078e6a75e 
ב-1760 ג'ורג' השלישי הופך למלך בריטניה
גלגל ג'יני
עמוד השער של המהדורה הראשונה של האנציקלופדיה בריטניקה
שנות ה-60 של המאה ה-2

שנות ה-60 של המאה ה-2 היו העשור השביעי של המאה ה-2, החלו ב-1 בינואר 160 והסתיימו ב-31 בדצמבר 169.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

161–166 - המלחמה הרומית-פרתית - מלחמה בין האימפריה הרומיות ולאימפריה הפרתית על ארמניה וצפון מסופוטמיה. המלחמה הסתיימה בניצחון רומי.
167 – המרקומנים פלשו לדאקיה והרגו את המושל המקומי.
168 – צבא גדול של האימפריה הרומית נכנס לפאנוניה והצליח לגרש את המרקומנים מהמקום.
אירועים בולטים בעולם > מלחמה ופוליטיקה > אירועים פוליטיים משמעותיים

160 – הנזירים הבודהיסטים הראשונים מגיעים לסין.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
165 – הובערה באש סלאוקיה על החידקל
165 – תועדה באימפריה הרומית פריצתה של מגפת אבעבועות שחורות שנפוצה בחלקים נרחבים של אסיה ואירופה, לאחר שנדבקו בנגיף חיילים רומית במערכות במזרח התיכון. המגפה משכה כ-15 שנה. בשיא המגפה תועדו כ-2,000 מתים ביום ברומא.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
165 – הפילוסוף יוסטינוס מרטיר משכם הוצא להורג ברומא כנוצרי ביחד עם שישה מתלמידיו בפקודת הקיסר מרקוס אורליוס.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  George C. Kohn, Encyclopedia of Plague and Pestilence: From Ancient Times to the Present
| עשורים במאה ה-2 |
| --- | --- | --- |
|  | << • 101–109 • 110–119 • 120–129 • 130–139 • 140–149 • 150–159 • 160–169 • 170–179 • 180–189 • 190–199 • >> |  |
Paradinha

Paradinha (בעברית: פרדיניה) הוא סינגל שהוקלט על ידי הזמרת הברזילאית אניטה. הסינגל יצא לאור ב-31 במאי 2017 בעולם, וב-1 ביוני 2017, בברזיל תחת חסותם של האחים וורנר. את השיר כתבה אניטה עם אומברטו טאוורס וג'פרסון ג'וניור.
השיר זכה להצלחה רבה בעיקר בברזיל, והצליח להיכנס למצעדים רבים כאשר בשיאו הגיע למקום ה-3 במצעד הברזילאי הרשמי.
לשיר יצא ווידאו קליפ מצליח אשר ביומו הראשון ביוטיוב צבר למעלה מ-6 מיליון צפיות.
וידאו קליפ

הווידאו קליפ המלא של השיר צולם ב-24 במאי 2017 בניו יורק. הווידאו קליפ צולם על ידי ברונו אילוגטי, בהדרכתה של ג'ובאני ביאנקו, שגם שיתפה פעולה עם אניטה בווידאו קליפים לשיריה; "Bang" ,"Essa Mina é Louca", ו-"Cravo e Canela". באותו יום שצולם הווידאו קליפ הודלפו תמונות רבות וכולן הועלו לרשתות החברתיות. בווידאו קליפ הופיעו דוגמנים רבים, ביניהם לאיס ריבריו שכיכב בויקטוריה'ס סיקרט. התלבושות של המופיעים בווידאו קליפ נוצרו ועוצבו על ידי יועצת האופנה האמריקאית פטי וילסון, שעיצבה תלבושות לזמרים בינלאומיים רבים אחרים.
בווידאו קליפ ניתן לראות את אניטה לבושה בשלל בגדים, ותסרוקות שונות. לאורך כל הקליפ המקומות בהם אניטה רוקדת וזזה מתחלפים במהירות. חלק מהמקומות צולמו במכבסות, מסעדות, מרכזי קניות וכולי. הווידאו קליפ זכה להצלחה עולמית ונכון לספטמבר 2017, מונה הצפיות שלו עולה על למעלה מ-150 מיליון צפיות, מה שהופך אותו לשישי הנצפה ביותר של אניטה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אורוגוואי | מוניטור לטינו | 14 |  |
|  אקוודור | מוניטור לטינו | 20 |  |
|  ברזיל | טופ 100 ברזיל | 3 |  |
|  מקסיקו | טופ 100 – מקסיקו | 30 |  |
|  פורטוגל | מצעד הסינגלים הפורטוגזי | 32 |  |
|  קולומביה | נשיונל-רפורט | 48 |  |
נתוני מכירות

| מקום | תארים | מכירות |
| --- | --- | --- |
| ברזיל (Pro-Música Brasil) | יהלום | 160,000 |
הערות שוליים

↑  YouTube Stats of Anitta - Paradinha | Video Oficial, kworb.net
↑  "Anitta lança música e clipe de 'Paradinha', sua faixa em espanhol". G1 (בפורטוגזית). נבדק ב-2017-09-01.
↑  Anitta (2017-05-31), Anitta - Paradinha | Video Oficial, נבדק ב-2017-09-01
↑  Anitta YouTube Statistics and History, kworb.net
↑  Anitta ganha placa por 2 bilhões de streams de "Paradinha", "Sim ou Não" e "Sí o No", portalpopline.com.br (בפורטוגזית)
| אניטה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Anitta • Ritmo Perfeito • Bang • Kisses • Versions of Me • Funk Generation |  |
| אלבומי הופעה | Meu Lugar |  |
| מיני-אלבומים | Solo • À Procura da Anitta Perfeita |  |
| סיבובי הופעות | Show das Poderosas Tour • Meu Lugar Tour • Bang Tour |  |
| אניטה – סינגלים |
| --- | --- | --- |
| Anitta | "Meiga e Abusada" • "Show das Poderosas" • "Não Para" • "Zen" |  |
| Ritmo Perfeito | "Cobertor" • "Na Batida" • "Ritmo Perfeito" • "No Meu Talento" |  |
| Bang | "Deixa Ele Sofrer" • "Bang" • "Essa Mina é Louca" • "Cravo e Canela" |  |
| Solo | "Veneno" • "Não Perco Meu Tempo" • "Goals" |  |
| Kisses | "Poquito" • "Onda Diferente" • "Banana" • "Get to Know Me" • "Rosa" |  |
| סינגלים אחרים | "Menina Má" • "Blá Blá Blá" • "Sim ou Não" • "Paradinha" • "Is That for Me" • "Downtown" • "Vai Malandra" • "Machika" • "Indecente" • "Romance com Safadeza" • "Medicina" • "Perdendo a Mão" • "Terremoto" • "Bola Rebola" • "Fuego" • "Some Que Ele Vem Atrás" • "Tócame" • "Me Gusta" |  |
| השתתפות בסינגלים | "Blecaute" • "Ginza" • "Loka" • "Você Partiu Meu Coração" • "Switch" • "Sua Cara" • "Will I See You" • "Jacuzzi" • "Eu Não Vou Embora" • "Zé do Caroço" • "Favela Chegou" • "Te Lo Dije" • "R.I.P." • "Faz Gostoso" |  |
| --- | --- |
בקרת זהויות :  MusicBrainz release group: 18ab0625-d4ff-44bf-a441-42740eec3245
תאוריית גילוי האותות

תאוריות גילוי האותות משמשת פסיכולוגים במחקר על קבלת החלטות בתנאי אי-ודאות. כמו כן, כחלק מענף הפסיכופיזיקה, תאוריות גילוי האותות, היא גישה שיטתית לבעיית הטיית התגובה ( נבחן עשוי להגיב לאות מסוים מתוך החלטה כי הוא קיים ולא מתוך חישה).


התאוריה משמשת גם בנושאי קבלת החלטות אנושיות בתחומים אחרים בהם קיימת דילמה דומה וגם בקבלת החלטות על ידי מערכות תוכנה, למשל: תוכנות אנטי-ספאם.
המודל

| גירוי/ תגובה | כן | לא |
| --- | --- | --- |
| כן | פגיעה | החטאה |
| לא | אזעקת שווא | דחייה נכונה |
פגיעה הוא מצב בו מופעל גירוי או מתרחש אירוע ומבצע המטלה מגיב.
החטאה הוא מצב בו מתרחש אירוע ומבצע המטלה אינו מגיב.אזעקת שווא מתארת תגובה כאשר לא מתרחש אירוע.דחייה נכונה היא מצב בו אין אירוע ואין תגובה.
גילוי האותות בפסיכופיזיקה

הגישה מדגישה את תהליך השיפוט של האדם בדבר הגירויים. הפסיכופיזיקה הקלאסית מדגישה רק את הסף המוחלט, בעוד תיאורית גילוי האותות ממשיגה שני תהליכים נפרדים:
גילוי האותות בפסיכופיזיקה > תהליך חישה

משקף את רגישותו של הצופה לגירוי, ברמה הפיזית.
גילוי האותות בפסיכופיזיקה > תהליך החלטה

תהליך מנטלי המתבצע לאחר תהליך החישה, מייצג את הטיית הצופה.
גילוי האותות בפסיכופיזיקה > מדידה על פי התאוריה

על מנת לבדוק את הטיית התגובה לגירוי מסוים, נהוג לבצע ניסוי המתבצע כך:
גירוי חלש מוצג במחצית צעדי הניסוי.
הגירוי לא מוצג במחצית השנייה.
הצופה מגיב "כן" אם הוא חושב שזיהה גירוי, ו"לא" אם הוא לא חושב שזיהה אותו.
ראו גם

קבלת החלטות
ניהול סיכונים
Você Partiu Meu Coração

Você Partiu Meu Coração (באנגלית: You Broke My Heart; בעברית: שברת לי את הלב) הוא סינגל שהוקלט על ידי הזמר הברזילאי ניגו דו בורל בשיתוף אניטה וווסלי ספדאו.
השיר זכה להצלחה בברזיל כאשר נכנס שם לכ-11 מצעדים שונים, ובשלושה מתוכם הוא הצליח להגיע למקום הראשון.
השיר יצא לאור ב-10 בינואר 2017, תחת חסותה של חברת התקליטים סוני מיוזיק אנטרטיינמנט.
וידאו קליפ

לשיר צולם וידאו קליפ מצליח אשר זכה להצלחה עולמית, ונכון ל-20 באוגוסט 2017, מונה הצפיות שלו עומד על למעלה מ-240 מיליון צפיות. קליפ זה הוא הנצפה ביותר של ניגו דו בורל ווסלי ספאדו, והשלישי הנצפה ביותר של אניטה.
בתחילת הקליפ מקבלים הזמרים מכתב שבו ניתן לראות סרט נע של עצמם, לאורך כל הקליפ ניתן לראות את המכתב ואת מה שבתוכו. בין לבין ניתן לראות את אניטה וניגו דו בורל על מסך מלא בפרחים ורודים וכחולים, כאשר הם רוקדים לצלילי השיר.
מיקומי שיא

הסינגל נכנס ברובו רק למצעדים אשר נמצאים בברזיל, שם הגיע למקום הראשון בשלושה מצעדים שונים.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  בוליביה | מוניטור לטינו | 1 |  |
|  ברזיל | טופ 100 ברזיל | 21 |  |
|  פורטוגל | מצעד הסינגלים הפורטוגזי | 21 |  |
גרסת מאלומה

פרק זה לוקה בחסר. אנא תרמו לוויקיפדיה ו.
הערות שוליים

↑  NegoDoBorelVEVO (2017-02-19), Nego do Borel - Você Partiu Meu Coração ft. Anitta, Wesley Safadão, נבדק ב-2017-08-19
↑  NegoDoBorelVEVO, YouTube
↑  Anitta YouTube Statistics and History, kworb.net
| אניטה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Anitta • Ritmo Perfeito • Bang • Kisses • Versions of Me • Funk Generation |  |
| אלבומי הופעה | Meu Lugar |  |
| מיני-אלבומים | Solo • À Procura da Anitta Perfeita |  |
| סיבובי הופעות | Show das Poderosas Tour • Meu Lugar Tour • Bang Tour |  |
| אניטה – סינגלים |
| --- | --- | --- |
| Anitta | "Meiga e Abusada" • "Show das Poderosas" • "Não Para" • "Zen" |  |
| Ritmo Perfeito | "Cobertor" • "Na Batida" • "Ritmo Perfeito" • "No Meu Talento" |  |
| Bang | "Deixa Ele Sofrer" • "Bang" • "Essa Mina é Louca" • "Cravo e Canela" |  |
| Solo | "Veneno" • "Não Perco Meu Tempo" • "Goals" |  |
| Kisses | "Poquito" • "Onda Diferente" • "Banana" • "Get to Know Me" • "Rosa" |  |
| סינגלים אחרים | "Menina Má" • "Blá Blá Blá" • "Sim ou Não" • "Paradinha" • "Is That for Me" • "Downtown" • "Vai Malandra" • "Machika" • "Indecente" • "Romance com Safadeza" • "Medicina" • "Perdendo a Mão" • "Terremoto" • "Bola Rebola" • "Fuego" • "Some Que Ele Vem Atrás" • "Tócame" • "Me Gusta" |  |
| השתתפות בסינגלים | "Blecaute" • "Ginza" • "Loka" • "Você Partiu Meu Coração" • "Switch" • "Sua Cara" • "Will I See You" • "Jacuzzi" • "Eu Não Vou Embora" • "Zé do Caroço" • "Favela Chegou" • "Te Lo Dije" • "R.I.P." • "Faz Gostoso" |  |
| מאלומה |
| --- | --- | --- |
| דיסקוגרפיה • פרסים ומועמדויות • שירים • סיבובי הופעות | דיסקוגרפיה • פרסים ומועמדויות • שירים • סיבובי הופעות |  |
| אלבומי אולפן | Magia • Pretty Boy, Dirty Boy • F.A.M.E. • 11:11 • Papi Juancho |  |
| אלבומים אחרים | PB.DB The Mixtape |  |
| מיקסטייפים | #7DJ (7 Días En Jamaica) |  |
| סיבובי הופעות | Pretty Boy, Dirty Boy World Tour • F.A.M.E. Tour |  |
| ערכים קשורים לדף | X • Marry Me |  |
| מאלומה – שירים |
| --- | --- | --- |
| Magia | "Farandulera" • "Loco" • "Obsesión" • "Magia" • "Pasarla Bien" • "Miss Independent" |  |
| PB.DB The Mixtape | "La Temperatura" • "La Curiosidad" • "Carnaval" • "Addicted" |  |
| Pretty Boy, Dirty Boy | "El Tiki" • "Borró Cassette" • "El Perdedor" • "Sin Contrato" |  |
| F.A.M.E. | "Felices los 4" • "Corazón" • "El Préstamo" |  |
| 11:11 | "HP" • "11 PM" • "Instinto Natural" • "No Se Me Quita" • "Soltera" |  |
| Papi Juancho | "ADMV" • "Hawái" • "Parce" |  |
| סינגלים אחרים | "Cuatro Babys" • "Colors" • "Pa' Ti + Lonely" • "Marry Me" • "Tukoh Taka" |  |
| השתתפות בסינגלים | "Clandestino" • "Desde Esa Noche" • "Vente Pa' Ca" • "Sim ou Não" • "Chantaje" • "Me Llamas (Remix)" • "Trap • "Arms Around You" • "Créeme" • "Medellín" • "Djadja Remix" |  |
| סינגלים שיווקיים | "GPS" • "Vitamina" • "Marinero" |  |
Dope (שיר של ליידי גאגא)

| --- | --- |

 סינגל שיווקי בביצוע ליידי גאגא
 מתוך האלבום Artpop
 יצא לאור:  4 בנובמבר 2013
 פורמט:  הורדה דיגיטלית
 תאריך הקלטה:  2012–2013
 מקום הקלטה:  אולפני רקורד פלנט 
 סוגה:  EDM
 שפה:  אנגלית
 אורך:  3:45
 חברת תקליטים:  סטרימליין • אינטרסקופ
 כתיבה:  ליידי גאגא, דינו זיסיס, ניק מונסון
 לחן:  ליידי גאגא
 הפקה:  ריק רובין, ליידי גאגא
 
"Dope" (בעברית: "סם") הוא סינגל שיווקי של זמרת הפופ האמריקאית ליידי גאגא. השיר יצא לאור ב-4 בנובמבר 2013, כסינגל השיווקי השני מתוך אלבום האולפן השלישי של גאגא, Artpop.
גאגא הכריזה על הוצאתו של השיר כסינגל שיווקי דרך הרשת החברתית שלה "Little Monsters". כשיצא הסינגל לאור, הודיעה גאגא כי לא יצא לו ווידאו קליפ, אך תצא תמונה בערוץ ה-Vevo שלה.
השיר זכה להצלחה עולמית כאשר הצליח להיכנס למצעדים רבים, ואף להגיע למקום הראשון במצעדים שבהונגריה וספרד.
גאגא ביצעה את השיר בפסטיבל המוזיקה של יוטיוב בשנת 2013, כשהיא לובשת חולצה אדומה ומנגנת בפסנתר תוך כדי שהיא בוכה. הופעתה, בהיבט המוזיקלי שלה, זכתה לשבחים על מנת הרגש שבה.
השיר

השיר מדבר על שימוש בסמים, ושתיית אלכוהול והתוצאות שהם מביאים. בין מילות השיר ניתן לראות שגאגא כותבת: "המסיבה רק החלה ואני מבטיחה שזה הוא המשקה האחרון שלי [מרמז על אלכוהוליזם], אני יודעת שנכשלתי שוב כי איבדתי את חברי היחידי, ואני מקווה שאלוהים יסלח לי על חטאיי". מילות השיר מתארות מצב עגום שבו גאגא מתארת את עצמה כאלכוהוליסטית שמשתמשת בסמים, דבר אשר פוגע לה בקשרים החברתיים, ומרחיק ממנה את חברה האחרון שעוד נשאר לה. היא גם כותבת כי היא מקווה שאלוהים יסלח לה על כל החטאים שנגמרים עקב שגרת האלכוהול והסמים היומיומית שלה.
השיר זכה לתשבחות חיוביות רבות, כאשר המבקרים החמיאו על הפשטות שבו, ועל המסר שהוא מעביר בנוגע לשימוש בסמים. המבקרים גם החמיאו לגאגא על התוכן הלירי שבשיר. מבחינה ליברלית הוא מדבר על שימוש בסמים ועל הכמיהה לאהבה ארוכה.
לפני שיצא השיר לאור, העלתה גאגא תמונה של עצמה באינסטגרם, כשהיא חובשת כובע שעליו כתובה המילה "DOPE". היא גם פרסמה את מילות השיר ואת אורכו של השיר. כשפרסמה את עטיפת השיר, השוו אותה כלי התקשורת לכמה כרזות של סרטי אימה שונים.
מיקומי שיא

השיר זכה להצלחה רבה בעולם, ובשיאו כבש שתי צמרות מצעדים.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 28 |  |
|  אוסטרליה | מצעד הסינגלים האוסטרלי | 34 |  |
|  איטליה | מצעד הסינגלים האיטלקי | 5 |  |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | 8 |  |
|  גרמניה | GfK – טופ 100 | 34 |  |
|  דנמרק | היטליסטן | 28 |  |
|  הולנד | מצעד 40 הסינגלים ההולנדיים | 30 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 124 |  |
|  ולוניה | אולטראטופ 40 | 5 |  |
|  יוון | IFPI Greece | 2 |  |
|  לוקסמבורג | בילבורד | 9 |  |
|  ניו זילנד | המצעד הניו זילנדי הרשמי | 20 |  |
|  ספרד | PROMUSICAE | 1 |  |
|  פורטוגל | מצעד הסינגלים הפורטוגזי | 27 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 18 |  |
|  צרפת | SNEP | 8 |  |
|  קוריאה הדרומית | סירקל צ'ארט | 22 |  |
|  קנדה | קנדה הוט 100 | 96 |  |
|  שווייץ | המצעד השווייצרי | 15 |  |
שוודיה באירוויזיון 2023

שוודיה השתתפה וזכתה באירוויזיון 2023, שהתקיים בליברפול שבממלכה המאוחדת, עם השיר "Tattoo" של לורן. על מנת לבחור את שירה ונציגה לתחרות הפיק תאגיד השידור השוודי את הקדם המסורתי, המלודיפסטיבלן לשנת 2023.
שוודיה השתתפה בחצי הגמר הראשון, שנערך ב-9 במאי, שם הגיעה למקום השני. היא המשיכה את הצלחתה בתחרות בערב הגמר, והוכרזה כזוכה עם 583 נקודות, כאשר הגיעה למקום הראשון בקולות השופטים ולמקום השני בהצבעות הקהל. זהו ניצחונה השביעי של המדינה בתחרות הזמר של האירוויזיון – שיאנית הזכיות באירוע ביחד עם אירלנד. בנוסף, הפכה לורן לאישה הראשונה ולאמן השני שזוכה בשתי מהדורות שונות של האירוויזיון (הראשון היה ג'וני לוגן האירי שזכה בשנים 1980 ו-1987).
רקע

קדם לאירוויזיון 2023 השתתפה שוודיה בתחרות האירוויזיון שישים ואחת פעמים מאז הופעת הבכורה שלה ב-1958. שוודיה זכתה בתחרות שש פעמים: ב-1974 עם השיר "Waterloo" בביצוע של אבבא, ב-1984 עם השיר "Diggi-Loo Diggi-Ley" בביצוע הרייס, ב-1991 עם השיר "Fångad av en stormvind" (אנ') בביצוע קרולה, ב-1999 עם השיר "Take Me to Your Heaven" בביצוע שארלוט נילסון, ב-2012 עם השיר "Euphoria" בביצוע לורן וב-2015 עם השיר "Heroes" בביצוע מונס סלמרלוב. לאחר ששיטת חצאי הגמר הוצגה בתחרות לראשונה באירוויזיון 2004, פרט לאירוויזיון 2010, שוודיה העפילה לשלב הגמר תמיד. זה כולל את קורניליה יאקובס, שהגיעה למקום הרביעי בגמר אירוויזיון 2022 עם השיר "Hold Me Closer".
תאגיד השידור השוודי, Sveriges Television‏ (SVT), משדר ומפיק את הקדם הלאומי של שוודיה לאירוויזיון, המלודיפסטיבלן, מאז 1959.